এই বিষয়ে খুব কাছ থেকে দেখা বাংলাদেশ টেলিকমিউনিকেশন্স কোম্পানী লিমিটেড এর বিষয়টা একটু টানা যায়। ভূতপূর্ব বিটিটিবি বা সংক্ষেপে টি এন্ড টি এর অনেক অনেক দূর্নাম, দূর্ণীতি, গ্রাহক হয়রানির কুখ্যাতি, ভূতুড়ে বিল ইত্যাদি সমস্যা আলোচিত ছিল। একদিকে টেলিকম প্রযুক্তি হু হু করে দিনকে দিন উন্নত প্রযুক্তির মধ্যে ঢুকে যাচ্ছে অথচ আমলাতান্ত্রিক জটিলতা, আইনের দীর্ঘসূত্রিকা , পদ্ধতিগত ডিলেমা এবং রাজনৈতিক প্রজ্ঞার ভ্যারিয়েশন ইত্যাদি কারনে সরকারী ঐ বোর্ডের পক্ষে সেই প্রযুক্তির অবিশ্বাস্য গতির সাথে তাল মিলিয়ে দ্রুত সিদ্ধান্ত নিয়ে সর্বাধুনিক প্রযুক্তির ইমপ্লিমেনটেশন খুব ধীর গতিতে হচ্ছিল।